Príloha č. 2 k rozhodnutiu č. 101/2009

**VÝZVA NA PREDKLADANIE ŽIADOSTÍ O poskytnutie podpory spracovateľským podnikom na sušené krmivo PRE HOSPODÁRSKY ROK 2009/2010**

Pôdohospodárska platobná agentúra, Dobrovičova 12, 815 26 Bratislava, v nadväznosti na nariadenie Rady (ES) č. 1234/2007 o jednotnej spoločnej organizácii trhov v znení neskorších predpisov, podľa § 7 zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a usmernenia ministra pôdohospodárstva Slovenskej republiky na úseku štátnej správy o organizácii trhu so sušeným krmivom o poskytovaní podpory spracovateľským podnikom na sušené krmivo (uverejnené vo Vestníku MP SR č. 9/2004)

V y z ý v a

uchádzačov (žiadateľov) o poskytnutie podpory na sušené krmivo pre hospodársky rok 2009/2010 na celom území Slovenskej republiky k predkladaniu žiadostí o poskytnutie podpory spracovateľským podnikom   
na sušené krmivo **do termínov uvedených v metodickom postupe, v bode 8** osobne alebo poštou   
na adresu:

**Pôdohospodárska platobná agentúra  
Sekcia organizácie trhu   
Odbor rastlinných komodít   
Dobrovičova 12   
815 26 Bratislava**

Žiadateľom môže byť fyzická alebo právnická osoba, ktorá spracováva umelo sušené krmivo podľa nariadenia Rady (ES) č. 1234/2007 a nariadenia Komisie (ES) č. 382/2005 a ktorá bola uznaná Pôdohospodárskou platobnou agentúrou pre hospodársky rok 2009/2010 ako schválený spracovateľský podnik sušeného krmiva.

Metodický postup a formuláre žiadostí vrátane všetkých dodatkov nájdete tu: (www.apa.sk)

* Metodický postup pre žiadateľov o finančnú pomoc pre schválené spracovateľské podniky na sušené krmivo pre hospodársky rok 2009/2010
* Príloha č. 1 Žiadosť o poskytnutie podpory spracovateľským podnikom na sušené krmivo
* Príloha č. 2 Mesačný výkaz
* Príloha č. 3 Evidencia účtovných dokladov
* Príloha č. 4 Zmluva o spracovaní čerstvého krmiva, ktoré bude použité na umelé sušenie
* Príloha č. 5 Vyhlásenie o dodávke čerstvého krmiva, ktoré bude použité na umelé sušenie
* Príloha č. 6 Číselník plodín
* Usmernenie ministra pôdohospodárstva Slovenskej republiky na úseku štátnej správy týkajúce sa organizácie trhu so sušeným krmivom o poskytovaní podpory spracovateľským podnikom na sušené krmivo (uverejnené vo Vestníku MP SR č. 9/2004)

Bližšie informácie môžete získať na telefónom čísle oddelenia obilnín a ostatných komodít, odboru rastlinných komodít, sekcie organizácie trhu Pôdohospodárskej platobnej agentúry v Bratislave **02/ 57 512 602.**

V Bratislave 08. 06. 2009

Ing. Roman Serenčéš, PhD.

generálny riaditeľ